davidanugraha/M4-RAG huggingface dataset:
Cukai kain kepala

Cukai kain kepala (Belanda: kopvoddentaks) ialah istilah pejoratif bagi sebuah cukai untuk pemakaian tudung di Belanda seperti yang dicadangkan oleh ahli politik Belanda Geert Wilders, yang mengasas dan memimpin Parti untuk Kebebasan.
Wilders membuat cadangan beliau untuk mencipta cukai tudung pada 16 September 2009 semasa "Refleksi Umum". Sesiapa yang mahu memakai tudung harus mendapatkan permit terlebih dahulu dan ianya akan menampung seribu euro per tahun. Ini merupakan sebuah cara bagi beliau untuk cuba menggesa orang ramai untuk tidak memakai tudung. Duit yang diperolehi akan digunakan untuk membiayai tempat-tempat perlindungan wanita, bagi sesiapa yang ingin meninggalkan Islam.
Terdapat ketidakpecayaan dan kritikan daripada parti politik lain terhadap cadangan Wilders. Pemimpin parti Demokrat 66 , Alexander Pechtold menanyakan : "Adakah ini sebuah pertunjukan berdiri?" dan dia mahu mengetahui samada ketua menteri Plasterk akan jatuh kepada definisi cukai terbabit. Jurnalis berketurunan Mesir-Belanda Nahed Selim tertanya-tanya samaada Wilders telah diilhamkan dari cukai istimewa untuk Yahudi dan Kristian yang sepatutnya wujud dalam negara-negara Islam sehingga separuh kurun ke-19. Beliau berfikir yang cadangan Wilders merupakan sebuah kesempatan yang terlepas dan akan dilihat bahawa dia terus mencari perhatian terhadap Islamisasi kepada ruang awam.
Pelan cukai tersebut dibincangkan pada November 2009, Teun van Dijck dari Parti Kebebasan dicabar oleh ahli parlimen Farshad Bashir (Parti Sosialis) untuk mengfailkan amendemen. Van Dijck menjawab yang dia tidak akan, kerana cadangan tersebut belum lagi diputuskan.
Pada Januari 2010, jurnalis Karen Geurtsen dari majalah HP/De Tijd membuat kenyataan umum pada masa terdapat banyak kritikan terhadap idea tersebut juga dalam Parti untuk kebebasan yang Wilders akan mengaku yang ideanya melampau. Geurtsen tahu tentang dalam-dan-keluar dalaman fraksi Parti untuk Kebebasan kerana beliau menyamar sebagai intern. Wilders menyatakanya sebagai "sungguh mengarut" untuk dia mengaku cadanganya melampau kepada intern terbabit.
Dalam program pemilihan dalam parti untuk Kebebasan 2010-2015, perkataan "Cukai kain kepala" tidak disebutkan. Namun terdapat permohonan untuk mengenakan cukai terhadap tudung.
Muhammad Sayyid Tantawi

Syeikh Mohamed Sayed Tantawi ((Arab: محمد سيد طنطاوى), lahir 28 Oktober 1928 - 10 Mac 2010) adalah Imam Besar Masjid al-Azhar serta Sheikh Universiti al-Azhar. Beliau sering dikatakan sebagai pemimpin rohani kepada lebih sebilion orang penganut Islam Sunah.
1944 belajar di Institut Agama Iskandariah, Mesir. 1968 menjadi pensyarah di fakulti Ausol aideen. 1972 bertugas di Fakulti Bahasa Arab dan Pengajian Islam di Universiti Islam Libya. 1980 pindah ke Universiti Islam Madinah, Arab Saudi. 1985 kembali ke Mesir dan menjadi dekan Ausol Aideen di Institut Agama Iskandariah.
Pada 28 Oktober 1986, Tantawi dilantik menjadi Mufti Besar Mesir pada usia 58 tahun. Beliau menjadi mufti besar selama 10 tahun, sehingga 1996. Kemudian menjadi Imam besar Masjid al-Azhar. Kemudian menjadi Syeikh besar Universiti al-Azhar Mesir selepas dilantik Presiden Mesir, Hosni Mubarak pada 27 Mac 1996. Al Azhar adalah institusi penting aliran Sunni Muslim.
Tantawi menyiapkan 7000 halaman tafsiran al-Quran (Al-quran al-waset) dalam masa 10 tahun. Beliau juga menulis buku Bano Israel (Bani Israel) dan Muamlat Al-bank (Urusan Bank).
Pada 2004, beliau mengetuai solat jenazah ketika pemakaman Yasser Arafat. Beliau menganggap Yasser Arafat sebagai pemnbela Palestin yang berani dan jujur.
Pada 10 Mac 2010, Muhammad Tantawi meninggal dunia di Riyadh, Arab Saudi selepas mengalami serangan sakit jantung di Lapangan Terbang Antarabangsa Raja Khalid. Beliau meninggal dunia pada usia 81 tahun.
Hari Hijab Sedunia

Hari Hijab Sedunia ialah acara tahunan yang diwujudkan oleh Nazma Khan pada tahun 2013. Acara pertama berlangsung pada 1 Februari setiap tahun di 140 negara di seluruh dunia. Tujuan yang dinyatakan adalah untuk menggalkkan wanita dari semua agama dan latar belakang memakai dan mengalami hijab. Pengurus acara menghuraikannya peluang untuk wanita bukan Islam mengalami hijab.
Marsha P. Johnson

Marsha P. Johnson (24 Ogos 1945 - 6 Julai 1992), lahir dan juga dikenali sebagai Malcolm Michaels Jr., ialah seorang aktivis pembebasan gay Amerika Syarikat dan orang yang mengenalpasti dirinya sebagai ratu drag. Dikenali sebagai advokat terbuka untuk hak gay, Johnson ialah salah seporang tokoh terkenal dalam pemberontakan Stonewall pada 1969. Johnson ialah ahli pengasas Barisan Pembebasan Gay dan salah seorang pengasas kumpulan aktivis radikal Street Transvestite Action Revolutionaries (S.T.A.R.), bersama dengan rakannya Sylvia Rivera.
Shadow Puppet Theatre

Shadow Puppet Theatre atau SPT adalah merupakan sebuah kumpulan Rock alternatif yang berasal dari Kuala Lumpur. Ditubuhkan pada tahun 2016 dan telah mengeluarkan album berbahasa inggeris "John Doe" dan sebuah single melayu "Sendiri" berserta dengan 3 buah klip video.
Shadow Puppet Theatre atau SPT, adalah sebuah kumpulan dari Kuala Lumpur yang ditubuhkan pada sekitar April 2016. Selepas beberapa bulan ditubuhkan, kumpulan ini menghasilkan sebuah single “Insomnified” pada bulan Julai 2016, dan meneruskan untuk menghasilkan lagi 4 buah lagu yang mana telah dimasukkan ke EP pertama “Nightvision” pada March 2017.
Pada bulan December 2018 SPT menghasilkan sebuah debut english album John Doe berserta dengan 2 music video iaitu “John Doe” dan “Mystery Girl” yang mana berjaya menembusi ke beberapa muzik blog internasional. Pada penghujung tahun, John Doe diiktiraf oleh ROTTW Magazine sebagai salah satu album terbaik 2018.
SPT menghasilkan muzik video yang ketiga 3rd bagi single melayu pertama “Sendiri” pada bulan April 2019 yang mana telah disiarkan buat julung kalinya di Traxx.fm pada bulan June. Shadow Puppet Theatre (SPT) juga menyertai Malaysia Book of Records for the Highest Altitude Live Music performance bersama Ayda Jebat pada bulan Julai. Pada bulan December 2019 Brunei Kristal.fm mula menyiarkan “John Doe” dan "Sendiri" pada bulan January 2020 dan pada bulan February 2020 di ERA Sabah dan Sarawak.
Talent like theirs deserves to be mainstream. -Sumitra Selvaraj, Executive Producer, ASTRO Malaysia Holdings Bhd
One of the best albums of 2018 -ROTTW Magazine
Category:Malaysian alternative rock groups Category:Hard rock musical groups Category:Post-grunge groups Category:Pop punk groups Category:Funk groups Category:Musical groups established in 2016
Satellite (lagu Lena Meyer-Landrut)

"Satellite" ialah lagu yang ditulis oleh penulis lagu Amerika Julie Frost, dan penulis lagu Denmark John Gordon. Ia paling terkenal sebagai penyertaan kemenangan Jerman di Pertandingan Lagu Eurovision 2010, yang dipersembahkan oleh penyanyi Jerman Lena Meyer-Landrut.
Wan Muzaffar

Wan Muzaffar atau Ristoe (lahir 3 Ogos 1982) merupakan pemain dram kumpulan New Boyz yang kedua selepas Along. Selain New Boyz, Ristoe merupakan pemain dram untuk kumpulan Servent Jamm (1997-kini), Love Machine (2006), Bau (live stage performance 2007), Abstrak Hingga Ke Bulan (2008), Stellar (2009-kini) dan banyak lagi. Ristoe juga mempunyai kelulusan dalam Diploma Seni Muzik dari Universiti Teknologi Mara (UiTM) pada tahun 2003 dan Ijazah Sarjana Muda Pengurusan Industri Kreatif graduan Universiti Utara Malaysia (UUM) bagi tahun 2020 (graduasi November 2023).
Selain itu, Ristoe juga pernah mengajar muzik secara profesional di beberapa sekolah muzik swasta antaranya di Klang Music Center, Tarega Music Shah Alam & Klang, Tohkemy Music Academy Klang, Mahogany Music Shah Alam & beberapa lagi sekolah muzik di sekitar Bangsar, Seri Petaling dan Ampang.
Pada tahun 2007 hingga pertengahan 2009, Ristoe aktif dalam menguruskan "event company" yang ditubuhkan & aktif mengadakan persembahan dari tahun 2001 di samping menguruskan segala hal berkaitan pengurusan muzik live di sekitar Kuala Lumpur atas nama Seattlewangsa Music Scene. Selepas itu beliau banyak menguruskan hal berkaitan audio untuk persembahan live, majlis-majlis korporat & sessionist untuk rakaman studio.
Tahun 2009-2012 Wan Muzaffar @ Ristoe aktif menjalankan tugas-tugas audio dan menjalankan projek album terbarunya bersama band BANDBiN.
2009-2020 adalah tahun di mana beliau aktif dalam kerja-kerja sistem audio di Janda Baik. Manakala pada tahun 2020 mulanya karier beliau di HRDCorp yang bertanggungjawab dalam hal-hal melibatkan acara dalaman di Wisma HRDCorp di Bukit Damansara, Kuala Lumpur.
2023-2024 adalah tahun beliau aktif mengadakan konsert bersama New Boyz dengan bermula pada Februari 2023 Konsert New Boyz Reunion di PJPAC Bandar Utama, pada tahun yang sama bulan September di The Star Theater Singapura. Tahun seterusnya Julai 2024 Konsert New Boyz Sejarah Mungkin Berulang di Plenary Hall KLCC dan pada Oktober 2024 di The Star Theater Singapura untuk Konsert New Boyz Sejarah Mungkin Berulang ‘Live In Singapore’ sebelum berehat dan menumpukan dalam kerjaya masing-masing.
Session Kumpulan / Artis (Album & Persembahan Live)
Sistar

Sistar (Hangul: 씨스타, sering digayakan sebagai SISTAR) adalah kumpulan wanita dari Korea Selatan yang dibentuk pada tahun 2010 oleh Starship Entertainment. Kumpulan ini dianggotai empat orang ahli iaitu Hyolyn, Bora, Soyou, dan Dasom. Kumpulan ini debut pada 3 Jun 2010 dengan single pertama mereka bertajuk "Push Push" dan melakukan persembahan debut mereka pada 4 Jun di KBS Music Bank. Pada 25 Ogos mereka mengeluarkan single kedua yang bertajuk "Shady Girl" yang dinanyikan bersama Super Junior dan Heecul.
Pensosialan

Templat:Sosiologi Pensosialan, sosialisasi, atau pemasyarakatan ialah istilah yang digunakan oleh ahli sosiologi, ahli psikologi sosial, ahli antropologi, ahli sains politik dan ahli pendidikan untuk merujuk proses seumur hidup bagi pewarisan dan penyebaran norma (sosial)norma, adat dan ideologi menyediakan kemahiran dan tabiat yang diperlukan untuk penyertaan masyarakatnya kepada individu. Maka, pensosialan ialah 'cara kesinambungan sosial dan budaya dicapai.'
Templat:Keakuran
Lohar

Lohar dianggap sebagai satu kasta di kalangan Hindu dan klan di kalangan Muslim dan Sikh di negeri Uttar Pradesh dan Jharkhand, India, serta di Nepal. Mereka secara tradisional membentuk kasta-kasta artisan. Penulis zaman Raj sering menggunakan istilah Lohar sebagai sinonim bagi tukang besi, walaupun terdapat komuniti tukang besi tradisional lain, seperti Ramgarhia dan Sikligar, serta pelbagai komuniti bukan tradisional, termasuk Kayastha, Rajput, dan Brahmin.
Kebudayaan Afrika

Kebudayaan Afrika merupakan pelbagai dan pelbagai, terdiri daripada campuran negara dengan pelbagai suku yang masing-masing mempunyai ciri unik dari benua Afrika. Ia adalah hasil daripada populasi pelbagai yang mendiami benua Afrika dan diaspora Afrika. Secara amnya, Budaya boleh ditakrifkan sebagai jisim kolektif kualiti tersendiri yang dimiliki oleh sekumpulan orang tertentu. Kualiti ini termasuk undang-undang, moral, kepercayaan, pengetahuan, seni, adat resam, dan apa-apa sifat lain yang dimiliki oleh ahli masyarakat itu. Afrika mempunyai banyak kebangsaan etnik semuanya dengan kualiti yang berbeza-beza seperti bahasa, hidangan, sapaan, dan tarian. Walau bagaimanapun, semua orang Afrika berkongsi satu siri ciri budaya dominan yang membezakan Kebudayaan Afrika daripada seluruh dunia. Contohnya, nilai sosial, agama, moral, nilai politik, ekonomi, dan nilai estetika semuanya menyumbang kepada Kebudayaan Afrika. Ungkapan budaya banyak terdapat di Afrika, dengan sejumlah besar kepelbagaian budaya ditemui bukan sahaja di seluruh negara tetapi juga dalam satu negara. Walaupun budaya Afrika sangat pelbagai, mereka juga, apabila dikaji dengan teliti, dilihat mempunyai banyak persamaan; contohnya, akhlak yang mereka junjung tinggi, cinta dan hormat mereka terhadap budaya mereka, serta rasa hormat yang kuat yang mereka pegang kepada orang tua dan orang penting, iaitu raja dan pembesar.
Afrika telah dipengaruhi dan dipengaruhi oleh benua lain. Ini boleh digambarkan dalam kesediaan untuk menyesuaikan diri dengan dunia moden yang sentiasa berubah daripada terus berakar dalam budaya statik mereka. Segelintir orang Barat, dipujuk oleh budaya Amerika dan Kristian, mula-mula menafikan budaya tradisional Afrika, tetapi dengan peningkatan nasionalisme Afrika, pemulihan budaya berlaku. Kerajaan kebanyakan negara Afrika menggalakkan kumpulan tarian dan muzik kebangsaan, muzium, dan pada tahap yang lebih rendah, artis dan penulis.
90 hingga 95% daripada warisan budaya Afrika diadakan di luar Afrika oleh muzium besar. Ia juga penting untuk diperhatikan dalam petikan dari BBC (British Broadcasting Corporation) mengenai kebudayaan Afrika, “kajian terbaru oleh Foresight Factory mengenai faktor penentu identiti, 50-60% responden Afrika/Caribbean kulit hitam British, bersetuju bahawa etnik memainkan peranan penting. Peranan utama, yang terbesar daripada mana-mana kumpulan. Pandangan tunggal 'hitam' sebagai 'pengecam' atau 'etnik' bukan sahaja menafikan perbezaan budaya antara penduduk, ia juga menafikan nuansa dalam komuniti yang sangat pelbagai…. Apabila kita cuba untuk mentakrifkan budaya dan identiti Afrika, kita perlu sedar bahawa kita melihat etnik yang luas yang terdiri daripada subkomuniti berbeza yang tahan terhadap warisan dan budaya mereka dikotak-katikkan dalam label yang mudah.”
Indra Lesmana

Indra Lesmana (lahir 28 Mac 1966 di Jakarta) merupakan seorang pemuzik dan penulis lagu jazz Indonesia. Beliau merupakan adik kepada pengarah dan penerbit filem prolifik Indonesia, Mira Lesmana.
Beliau diperkenalkan kepada muzik jazz oleh bapanya, Jack Lesmana, yang juga seorang pemuzik jazz. Ibunya, Nien Lesmana adalah penyanyi juga sepupu pemilik Music Record Studio di mana Titiek Puspa telah kali pertama dirakamkan dan pemilik sebelumnya Stesen Radio Elshinta. Kerjaya muziknya dengan alat mainan bermula pada umur 10. Beliau pada mulanya bermain dengan ayahnya pada Mac 1976 di Bandung.
Pada tahun 1978, beliau pergi ke Australia bersama ayahnya untuk mengadajab acara budaya Pameran Perdagangan ASEAN. Selama bertahun-tahun, bapanya menggalakkan Indra untuk mengambil ujian kelayakan di Konservatorium Muzik New South Wales. Beliau lulus ujian dan diterima di sekolah.
Pada awal tahun 2004, dengan isteri Hanny Trihandojo Lesmana dan rakan kongsi muzik Aksan Syuman, membina dan menganjurkan program mingguan dokumentasi seni bukan berasaskan keuntungan di sebuah pusat seni mini di Jakarta Selatan yang dikenali sebagai Konsert Amalan untuk menjana semula generasi muda untuk meneroka persembahan seni mereka dalam muzik dan Tarian.
Pada Mac 2004, Indra terikat dengan Fremantle Media dan RCTI yang bekerja untuk Indonesian Idol sebagai ketua empat juri.
Beliau merupakan seorang juri Asian Idol pertama yang diadakan di Indonesia, yang mewakili Indonesian Idol.
Pada tahun 2009, Indra mula memanggil beberapa rakan pemuzik jazznya untuk mengadakan sesi berjaga peribadi di studio Muzik Inline setiap hari Jumaat. Inline Studio menjadi rumah jazz mini untuk pemuzik jazz setempat dan mendapat banyak perhatian daripada orang ramai yang ingin melihat kegembiraan.
Kanon Pachelbel

Kanon Pachelbel atau juga dikenali dengan tajuk asalnya dalam Jerman: Kanon und Gigue für 3 Violinen mit Generalbaß) ("|Kanon dan gigue untuk tiga biola dalam basso continuo"; bahasa Inggeris: Pachelbel's Canon atau Canon in D major) ialah gubahan paling termasyhur penggubah Barok dari Jerman, Johann Pachelbel. Pada asalnya ia ditulis bagi tiga violin dan basso continuo serta dipadankan dengan sebuah gigue dalam kei yang sama.
Karya ini kurang dikenali sehingga dilupakan buat berkrun-kurun lamanya sepertimana banyak karya Pachelbel dan penggubah sezaman sebelum tahun 1700. Namun, karya ini hanya dimunculkan kembali hanya pada abad ke-20, terutamanya pada tahun 1919 serta suatu persembahan gaya Romantis gubahan konduktor Perancis Jean-François Paillard yang memasyhurkan karya ini dengan hebatnya. Gubahan ini hari ini sering dimainkan di majlis perkahwinan dan disertakan dalam beberapa kompilasi muzik klasik, malah diterapkan dalam muzik moden seperti pop dan hip-hop.
Karya ini menggabungkan teknik kanon dan bes latar (ground bass). Kanon ialah satu kaedah polifonik di mana beberapa suara memainkan muzik yang sama dan masuk berturut-turut. Dalam gubahan Pachelbel, terdpat tiga suara (lihat Contoh 1), tetapai terdapt juga suara keempat, yakni basso continuo, yang memainkan peranan bersendirian.
Suara bes mengulangi baris dua bar yang sama sepanjang lagu. Istilah biasa bagi permainan ini ialah ostinato, atau bes latar (lihat Contoh 2). Kod yang dicadangkan bagi bes ini ialah:
Justeru Kanon Pachelbel menggabungkan bentuk polifonik (kanon) dan variasi bentuk (syakon yang merupakan gabungan gubahan bes latar dan variasinya). Pachelbel dengan cekap membentuk variasi dan membuat variasi itu sedap didengar dan tidak ketara.
Dennis Gabor

Dennis Gabor CBE FRS (/ˈɡɑːbɔːr, ɡəˈbɔːr/ GAH-bor-,_-gə-BOR; Hungary: Gábor Dénes [ˈɡaːbor ˈdeːnɛʃ] ; 5 Jun 1900 - 9 Februari 1979) ialah jurutera dan ahli fizik elektrik British-Hungary, yang paling terkenal dengan penciptaan holografi, yang kemudiannya menerima Hadiah Nobel dalam Fizik 1971.
Suzuki GSX1300R Hayabusa

Suzuki GSX1300R Hayabusa adalah sebuah motosikal hyper sport yang mula dikeluarkan oleh Suzuki pada tahun 1999. Ia digerakkan oleh enjin 4 sebaris 1340 cc dan telah menjadi motosikal pengeluaran terpantas di dunia sebelum penalaan semula pada tahun 2001 bagi mengurangkan kelajuannya.
Nama Hayabusa diambil daripada perkataan Bahasa Jepun bagi sejenis burung helang yang mampu mencapai kelajuan melebihi 322 km/j -- serta menjadi pemangsa kepada burung hitam. Oleh itu nama model ini secara tidak langsung ada kaitannya dengan model saingannya iaitu model-model Honda Hawk. Semasa mula diperkenalkan pada tahun 1999, ia mengalahkan rekod lama Honda CBR1100XX Super Blackbird sebagai motosikal pengeluaran terpantas di dunia. Generasi pertama Hayabusa dipanggil GSX1300R dan digerakkan oleh enjin 4 sebaris 1299 cc sejukan cecair. Konfigurasi enjin ini tidak berubah sehinggalah model tahun 2007.
Dalam keadaan talaan kilang, motosikal ini mampu memperoleh pencapaian berikut:-
Persaingan di dalam segmen motosikal hyper sport semakin sengit dengan pengenalan model motosikal seperti BMW K1200S, Kawasaki Ninja ZX-12R, dan Kawasaki Ninja ZX-14. Persaingan yang semakin sengit ini memaksa Suzuki untuk mengemaskini model GSX1300R bagi keluaran tahun 2008. Suzuki telah menggugurkan nama GSX1300R di sesetengah negara dan hanya sekadar memanggil motosikal tersebut sebagai Hayabusa. Saiz enjin telah dipertingkatkan kepada 1340 cc dengan peningkatan nisbah mampatan kepada 12.5:1. Enjin yang diperbaharui ini didakwa mengalami peningkatan kuasa sebanyak 12% kepada 194 hp (145 kW).
Bahan api kini disalurkan melalui sepasang badan pendikit 44 mm baru Suzuki Dual Throttle Valve (Injap Pendikit Berkembar Suzuki; SDTV). Pemilih Mod Pemanduan Suzuki (S-DMS), satu teknologi yang diperkenalkan dalam barisan motosikal GSX-R, menyediakan tiga pilihan penghantaran kuasa daripada untuk tujuan perjalanan jauh kepada penggunaan berprestasi tinggi. Beberapa ciri baru yang ditampilkan termasuklah sistem ekzos 4-2-1-2 yang mematuhi peraturan emisi Euro 3 dan Tier 2 emission regulations, klac penggelincir serta badan yang direka semula.
Dalam keadaan talaan kilang, motosikal ini mampu memperoleh pencapaian berikut:-
Selepas pengenalan model ini, pengeluar motosikal Jepun utama menyedari bahawa "perang" kuasa dan kelajuan di kalangan model motosikal sport utama tidak akan berakhir dan seterusnya membawa kepada peraturan kerajaan yang semakin ketat. Untuk model tahun 2001 sehingga sekarang, pelengah pemasaan sistem penyalaan ditambah pada ECU yang berfungsi pada gear 6, di samping pengehad kelajuan enjin (10,200 rpm berbanding 11,000 rpm). Ini mengehadkan kelajuan maksimum daripada 319 km/j pada model tahun 1999/2000 kepada kelajuan maksimum baru 299 km/j.
4Minute

4Minute (Korea: 포미닛) ialah sebuah kumpulan wanita Korea Selatan yang dibentuk pada tahun 2009 oleh Cube Entertainment. Ahli kumpulan ini terdiri daripada Nam Ji-hyun, Heo Ga-yoon, Jeon Ji-yoon, Kim Hyun-a dan Kwon So-hyun. Kumpulan ini membuat kemunculan pertama pada bulan Jun 2009 menerusi lagu "Hot Issue" dan pada bulan Disember 2010, mereka mengeluarkan album Jepun pertama mereka, Diamond. Pada tahun 2011, kumpulan ini mengeluarkan album penuh Korea pertama mereka, 4Minutes Left. Kumpulan ini menerima Anugerah Bonsang di Anugerah Muzik Seoul ke–20 dan Anugerah Artis Baru Kpop di Anugerah Muzik Billboard Jepun 2010.
Pada tahun 2016, Cube Entertainment mengumumkan pembubaran 4Minute selepas kegagalan rundingan pembaharuan kontrak bersama majoriti ahli.
Peracangan untuk sub-unit 2YOON (terdiri daripada Gayoon dan Jiyoon) diumumkan pada lewat 2012. Pada 17 Januari 2013, 2YOON melamcarkan album, Harvest Moon, bersama dengan muzik video single utamanya, "24/7". 2YOON membuat persembahan pertama mereka pada 17 Januari di M! Countdown.
Min Malik

Mehrzad Yasmin Malik Abdul Malik (lahir 27 Ogos 1978) atau lebih dikenali sebagai Min Malik adalah merupakan seorang penyanyi pop yang terkenal pada tahun 1995 dengan lagu hitsnya ketika itu seperti Flora Cinta dan Perjalanan Duka. Namun setelah itu beliau kemudian bersara dan terus menyepikan diri daripada industri seni muzik tanah air.
Anak ketiga dari empat adik beradik, anak kelahiran ayah dari Kelantan iaitu Kolonel Abdul Malik Bin Mohd Alwi (Bersara) dan ibu dari Sarawak iaitu Allahyarhamah Attariah Binti Datuk Haji Rakawi, beliau telah menunjukkan minat dalam nyanyian pada umur muda 8 tahun. Sebagai ahli Operafest Children's Choir and Theatre beliau mengasah bakat dengan persembahan-persembahan di serata dunia termasuk di Holland, Wales, Amerika Syarikat dan England.
Min juga minat dunia lakonan dan telah melibatkan diri dengan dunia teater termasuk kerja-kerja menjayakan pementasan Melodi Kota, Cindai, Primadona dan Kuala Lumpur.
Minat Min pada seni persembahan boleh dilihat pada latarbelakang akademiknya yang merangkumi, sijil, diploma dan sarjana muda berkaitan dengan seni persembahan dan musik. Beliau juga berjaya mencapai Gred 8 vokal dan Gred 5 teori dari Associated Board of the Royal Schools of Music.
Beliau juga merupakan adik kepada bekas pelakon dan pengacara Ary Malik yang meninggal dunia pada Februari 2017 akibat penyakit kanser ovari yang dihidapinya sejak Mei 2016. Beliau sempat berasa kesal apabila ketika kakaknya itu sedang bertarung dengan penyakit, terdapat beberapa pihak yang tidak bertanggungjawab mengatakan kakaknya sudah meninggal sedangkan Ary pada ketika itu masih hidup sehinggalah beliau akhirnya menghembuskan nafas terakhir pada Februari 2017.
Beliau memulakan karier seninya sebagai artis rakaman pada tahun 1995 dan yang kemudian menerbitkan album studio sulungnya berjudul Flora Cinta dimana single utamanya iaitu Flora Cinta berjaya menaikkan nama beliau sebagai penyanyi baharu pada ketika itu. Pada tahun 1995 beliau terlibat sebagai anggota kumpulan Next 7 yang ditaja oleh NHK. Semasa menjadi anggota kumpulan ini anggota Next 7 telah membuat pertunjukan di Tokyo (3 kali), Shanghai, Bangkok, dan Hong Kong.
Sebagai pegawai tentera yang bertugas di Badan Kesenian Tentera Darat, Min lebih cenderung untuk mengasah bakat anggota BKTD yang merangkumi penyanyi, pemusik, penari-penari dan anggota-anggota yang terlibat dengan bidang teknikal dan logistik. Dengan itu beliau kurang melibatkan diri dengan persembahan dan juga telah menolak tawaran untuk bergiat kembali sebagai artis. Beliau juga pernah ditawarkan oleh pihak Astro untuk menyertai Gegar Vaganza namun, oleh kerana statusnya kini sebagai penjawat awam tidak memungkinkan beliau untuk kembali sebagai penyanyi selain mengganggap dirinya bukanlah penyanyi komersil yang terkenal untuk kembali aktif.
Fish Leong

Leong Jing Ru atau lebih dikenali sebagai Fish Leong (dilahirkan pada 16 Jun 1978 di Bahau, Seremban, Negeri Sembilan) merupakan penyanyi wanita Cina Malaysia yang paling berjaya di dunia. Album beliau, Kuasa Cinta yang dijual melebihi 1.5 juta salinan di Asia.
Beliau memulakan kerjaya nyanyian dalam Pop Mandarin.Pada tahun 1997, Leong menyertai Rock Records di Taiwan. Beliau diberi gelaran 'Fish - Ikan' kerana sebutan namanya seperti "fish" dalam bahasa Kantonis. Beliau kini bintang antarabangsa terutama di Hong Kong, Singapura dan Malaysia. Leong berkahwin dengan ahli perniagaan Taiwan, Tony Chao.
Cheryl K

Cheryl Koh atau lebih dikenali sebagai Cheryl K (lahir 24 November 1995) ialah seorang penyanyi, penulis lagu dan pelakon wanita Malaysia yang berpangkalan di Los Angeles, California, Amerika Syarikat. Beliau terkenal menerusi persembahannya dalam filem Warner Bros., Crazy Rich Asians (2018) di mana Cheryl menyanyikan lagu runut bunyi, "Money (That’s What I Want)" dalam bahasa Inggeris dan Cina Mandarin. Versi kredit akhir runut bunyi filem juga menampilkan Awkwafina, yang membintangi filem itu Peik Lin, menyumbangkan rap dalam lagu ini. Bakat Cheryl telah dikesan oleh pengarah filem itu, Jon M. Chu yang menonton rakaman video beliau menyanyikan lagu "Mamma Knows Best" nyanyian Jessie J di YouTube dan menawarkan tawaran kerjaya untuk beliau.
Cheryl dilahirkan pada 24 November 1995 di Kuala Lumpur, Malaysia. Beliau mula menyanyi pada usia 8 tahun.
Pada Mei 2018, Cheryl lulus dengan Ijazah Sarjana Muda Pentadbiran Perniagaan dari Sekolah Perniagaan USC Marshall dan Industri Muzik minor dari Sekolah Muzik USC Thornton di Universiti California Selatan di Los Angeles, California.
Pada tahun 2010, Cheryl mewakili Malaysia di Kejohanan Seni Persembahan Sedunia (World Championships of Performing Arts; WCOPA) di Hollywood dan memenangi pingat Emas termasuk Hollywood Industry Award dan Champion of the World Senior Division Awards. Beliau kemudian dijemput kembali beraksi sebagai artis undangan untuk 23rd Annual WCOPA Grand Finale do Terrace Theater di Long Beach, California di mana ia disiarkan secara web di seluruh dunia.
Sebelum berpindah ke Los Angeles, Cheryl pernah berkongsi pentas dengan Datuk Seri Siti Nurhaliza, Jaclyn Victor dan Vince Chong.
Pada tahun 2014, Cheryl telah dijemput untuk beraksi bersama penerbit muzik dan pemenang Anugerah Grammy, David Foster. Beliau turut berkongsi pentas bersama penyanyi-penulis lagu R&B Amerika Syarikat, Eric Benet dan pemenang American Idol musim kedua, Ruben Studdard.
Pada tahun 2018, Cheryl menyanyikan lagu "Money (That's What I Want)" nyanyian asal Barrett Strong dalam bahasa Inggeris dan Mandarin dalam filem 2018, Crazy Rich Asians, adaptasi dari novel 2013 bertajuk sama karya Kevin Kwan.
Cheryl telah melancarkan singlenya, "Here to Stay" pada 23 Disember 2018. Dalam satu temu bual, beliau mengatakan lagu itu "bertujuan untuk mengilhamkan orang lain untuk bertekun melawan sesiapa pun yang mahu menjatuhkan anda."
Cheryl melancarkan single terbarunya, "Who Are You" pada 19 Jun 2020.
Yazmin Aziz

Yazmin Aldwin Abdul Aziz (lahir 10 September 2001) ialah seorang penyanyi dan pencipta lagu berketurunan Melayu dan Filipina. Pada tahun 2022, beliau menjadi salah seorang peserta Big Stage musim keempat dan telah mendapat tempat keempat bagi program tersebut.
Yazmin Aziz belajar pidato dan drama di Pusat Seni Persembahan Kuala Lumpur. Semasa menjadi pelajar, dia membuat persembahan dalam sebuah produksi teater muzikal. Beliau berkebolehan bertutur dalam bahasa Inggeris, Tagalog dan Melayu. Beliau menamatkan pengajian Diploma Komunikasi pada Mei 2021 dan kini sedang mengikuti pengajian Sarjana Muda Sastera dalam Komunikasi Massa (Pengajian Media) di Universiti HELP.
Kejayaan awalnya dalam pertandingan bakat membawa kepada usahanya untuk bermain gitar dan vokal. Sejak itu, beliau telah menduduki tempat tiga teratas dalam beberapa pertandingan, termasuk pingat perak dalam persembahan vokal di Kejohanan Seni Persembahan Dunia Maya 2020; Pingat perak dan anugerah industri dalam persembahan vokal di Kejohanan Seni Persembahan Dunia 2017 di Long Beach, California; Kejohanan Dunia Karaoke 2019 di Tokyo; Global Pinoy Idol; dan tempat ketiga dalam Bakat Ohsem Malaysia anjuran Hurr.tv.
Yazmin pernah belajar persembahan vokal dengan Vince Chong.
Single pertama Yazmin, "Lihatlah" ditulis bersama dengan jurulatih vokalnya Vince Chong. Beliau bekerja dengan M. Zulkifli Abdul Jalil dalam lirik, yang mana beliau nyanyi dan rapkan. Lagu itu diambil oleh Warner Music untuk diedarkan.
Yazmin mempunyai persembahan dikenali di Malaysia termasuk muncul dalam rancangan TV Filipina, ASAP Chillout menyanyi lagu yang ditulisnya, bersama-sama dengan persembahan beatboxing Michael Pacquiao dan juga telah memasuki carta muzik di radio arus perdana menerusi single "Cold Rainy Days" dan "Soul Connection" di Hitz Met10.
Yazmin juga menjadi Artis Bulan Ini oleh Hitz untuk bulan November 2020.
Beliau pernah bekerjasama dengan artis Filipina-Amerika JayR dan Kris Lawrence, serta penerbit dari Libya, Debani.
Diilhamkan oleh wabak Covid-19, Yazmin telah mengeluarkan lagu terbarunya, "Soul Connection".
Beliau juga merupakan peserta rancangan Lagu Cinta Kita musim kedua di TV3 dan Big Stage musim keempat di Astro Ria.
Tiada Akhir

"Tiada Akhir" ialah lagu nyanyian Yuna sebagai trek 11 untuk album antarabangsa keempat beliau, Rouge. Ia dicipta dan ditulis bersama oleh Yuna dan Robin Hannibal (yang turut berkhidmat sebagai penerbit). Ia merupakan satu-satunya lagu berbahasa Melayu yang dimuatkan dalam album Rouge.
Menurut Yuna dalam temu bual bersama Astro Awani pada Mei 2019, beliau meluahkan rasa teruja untuk memuatkan sebuah lagu dalam bahasa Malaysia. Pada awalnya, lagu ini ialah sebuah interlud, bagaimanapun ia dijadikan sebagai sebuah lagu.
Menurut Yuna dalam temuramah bersama Kosmo!, beliau tidak bercadang untuk memuatkan lagu tersebut dalam Rogue. Namun beliau cuba muatkan lagu "Tiada Akhir" ketika mahu menghantar album ini kepada label. Menurutnya, setiap trek dalam album merupakan pelaburan pihak label dan setiap lagu perlu ada kelebihan untuk diketengahkan. "Saya berasa sangat gembira kerana label menerima "Tiada Akhir" dengan baik. Mereka suka terhadap melodi lagu tersebut dan meminta saya untuk menyediakan terjemahan lagu itu dalam bahasa Inggeris."
"Tiada Akhir" ialah lagu yang berdurasi selama 2 minit dan 44 saat dengan temponya berentak balada piano dengan latar belakang taburan air hujan.
Dalam ulasan retrospektif untuk PopMatters, Adriane Pontecorvo mengulas: ""Tiada Akhir" ialah sebuah karya pesona piano, hujan, dan suara Yuna di belukar yang paling tinggi, bergema dalam ribut yang tenang - Yuna dengan bangga menyuarakan identitinya dengan mengambil langkah berani, mudah menyanyi lagu dalam bahasa Melayu pribumi. Pendek dan sesungguhnya, ia sebuah lagu dalam Rouge sebagai album Yuna yang paling maju setakat ini dan model muzik pop yang terus membawa dunia yang lebih besar,".
Nikki Palikat

Nicolette Louisa Palikat (lahir 1 November 1985) atau kini lebih dikenali sebagai Nikki Palikat adalah merupakan seorang penyanyi wanita Malaysia dan peserta Malaysian Idol musim pertama. Beliau juga merupakan naib juara Gegar Vaganza (musim 8) pada 2021.
Beliau berasal dari Tambunan, Sabah dan dilahirkan pada 1 November 1985 di Berrien Springs, Michigan, Amerika Syarikat ketika bapanya sedang melanjutkan pengajiannya di sana. Nikki fasih berbahasa Dusun dan Bahasa Inggeris serta Bahasa Melayu. Selepas tamat Malaysian Idol 1, Nikki menyambung pelajaran di Kolej Matrikulasi Labuan. Sebelum itu, beliau bersekolah di St Francis Convent Catholic School. Nikki dikenali di Malaysia dengan suara tinggi ( Whistle Register) yang menjadi trademark beliau dalam nyanyian.
Beliau ialah anak kepada Nicholas Palikat yang merupakan penyanyi di RTM Sabah pada era 70-an dan juga anak saudara kepada Jimmy Palikat, yang popular dengan single lagu "Anak Kampung". Nikki berkahwin dengan komposer dan penerbit rakaman Audi Mok dan dikurniakan seorang anak lelaki bernama Liam Audi yang kini berusia 12 tahun .. Semasa menuntut di Kolej Matrikulasi Labuan, Nikki berjaya memasuki pertandingan Malaysian Idol Musim 1 dengan mempersembahkan sebuah lagu yang bertajuk 'Emotions' dendangan Mariah Carey. Nikki berjaya memasuki peringkat 12 teratas pertandingan tersebut dan dianggap sebagai peserta yang terbaik untuk memenangi pertandingan tersebut oleh Paul Moss.
Selepas tamat pengajian di Kolej Matrikulasi Labuan Nikki dilamar oleh Artistes United Records dan melahirkan album sulung beliau berjudul Maharani. Album tersebut juga telah menunjukkan kemantapan vokal Nikki menggunakan teknik 'whistle register'.
Nikki membuat penampilan teater pertamanya dengan Shout the Mod Musical dan diikuti oleh Euphrasia.
Setelah selesai menyertai Gegar Vaganza, Nikki kemudian membuat pengakuan bahawa beliau sebenarnya sudah lama berpisah dengan bekas suaminya, Audi Mok akan tetapi Nikki tidak menghebahkan berita tersebut kepada media pada ketika itu. Namun beliau berkata bahawa beliau dan bekas suami kini tetap berhubungan baik demi anak mereka.
Nikki hampir tersingkir di pusingan Workshop namun beliau bertuah pada ketika itu kerana dipilih oleh para juri untuk mara ke pusingan Wildcard dan hasilnya beliau berjaya terpilih ke Top 12 hasil undian penonton. Namun beliau tersingkir pada konsert spektakular kelima berikutan undian tidak menyebelahi beliau. Berikut persembahan Nikki;
Uniknya, sepanjang pertandingan Malaysian Idol berlangsung, Nikki antara peserta yang tidak pernah sekalipun menyanyikan lagu berbahasa melayu.
Nikki terpilih menyertai Gegar Vaganza (2021) anjuran Astro.
Nikki terpilih menyertai All Stars Gegar Vaganza (2023) melalui Hot Seat All Stars Gegar Vaganza anjuran Astro. Pada show pengenalan peserta dan minggu pertama, Nikki membawakan single Faradhiya iaitu lagu Bertakhta Di Hati.
Bahasa Melayu Riau

Bahasa Melayu Riau (bahase Melayu Riau; Jawi: بهاس ملايو رياو) adalah bentuk asli bahasa Melayu, yang diturunkan dari Bahasa Melayu Klasik yg berakar dari bahasa Melayu Kuno. Bentuk bahasa inilah yang digunakan sebagai dasar bahasa Melayu Baku, yang merupakan ragam baku bagi bahasa Melayu yang digunakan secara semiformal di Provinsi Riau dan Provinsi Kepulauan Riau, serta juga digunakan secara rasmi di Brunei, Singapura, Malaysia, dan Indonesia (sebagai bahasa Indonesia).
Bahasa Melayu Riau memiliki enam dialek utama, yang terdiri dari:
Capricorn (kumpulan muzik)

Kumpulan Capricorn adalah sebuah kumpulan penyanyi rock Malaysia yang berasal dari Johor. Kumpulan Capricorn mengetengahkan irama hard rock, dan menghasilkan sebuah album berjudul Sekalung Doa Sekadar Harapan.
Album Kumpulan Capricorn diterbitkan oleh Fendi Sufian dan Music Media. Rakaman album pula dilakukan di Studio Musician Enterprise.
Sapeh

Sapeh, sape', sampe' (juga: sampek) atau sambe' (juga: sambek) merupakan sebuah alat muzik jenis kordofon yang berasal daripada kaum Orang Ulu terutamanya suku-suku Kenyah dan Kayan di Sarawak. Hal ini terbukti dengan kehadiran pemain sape' lagenda yang digelar Masters of the Sarawakian Sape' ialah Tusau Padan, seorang Kenyah dari Malaysia yang telah memperkenalkan sape' kepada masyarakat Sarawak dan antarabangsa. Berbentuk macam gambus panjang bertali empat. Badannya panjang dan berbentuk hampir empat segi dan diperbuat dari kayu jokuvang. Badan sapeh biasanya diperbuat daripada satu batang pokok, dengan banyak alatan moden mencecah sehingga sepanjang satu meter. Di permukaan sapeh ini kebiasaannya didapati ukiran bermotif Orang Ulu di Sarawak serta diwarnakan samada merah atau hitam. Asal usul sape dipercayai bervariasi daripada Belikan daripada kaum Iban dan bunyinya hampir sama.
Pada awalnya sape merupakan alat muzik yang agak terhad dengan hanya dua tali dan hanya tiga fret. Kegunaannya terhad kepada muzik bentuk tradisi bagi memulakan keadaan bersawai. Pada abad ini, sape perlahan-lahan menjadi alat sosial bagi mengiring tarian atau sebagai bentuk hiburan. Masa kini, alatan bertali tiga, empat atau lima digunakan, dengan julat lebih dari tiga oktaf.
Secara teknikal, sape ialah alat yang agak mudah, dengan satu tali membawa melodi dan tali lain sebagai ulangan muzik. Dalam amalan, muziknya agak susah dengan banyak variasi dan hiasan. Terdapat dua mod biasa, satu bagi tarian majat lelaki dan satu lagi bagi tarian wanita. Terdapat juga mod ketiga yang jarang digunakan. Muzik Sape biasanya datang melalui mimpi dan terdapat 35 jenis tradisi dengan banyak variasi. Keseluruhan rspisotori perlahan-lahan meningkat.Sapeh kini juga telah kerap diguna pakai dalam pelbagai lagu terutama sekali lagu yang bertajukkan Irama Malaysia.Sapeh juga telah tersebar ke seluruh semenanjung Malaysia dan kini alat muzik tradisi ini juga telah diberikan pendedahan secara perdetail di pelbagai sekolah.
Sape masih dihasilkan di Borneo, dan ciptaan moden macam sape eletrik adalah biasa.
http://malaysiana.pnm.my/kesenian/Kor_Sapeh.htm
Mohammad Ridwan Hafiedz

Mohammad Ridwan Hafiedz atau Ridho (lahir 3 September, 1973, Ambon, Indonesia) adalah pemain gitar, penyanyi utama dan penulis lagu Indonesia. Ia adalah pemain gitar irama Slank dan penyanyi utama dengan pemain gitar utama lainnya, Abdee Negara. Dengan Slank, Ridho telah membuat 9 album studio dan 3 album live, dan satu album kompilasi yang diterbitkan pada Mei 2006.
Lok-U

Faizal Uzir (1974–22 Januari 2020) atau lebih terkenal sebagai Lok-U merupakan seorang pemuzik, komposer, konduktor, pengarah muzik dan penerbit rakaman Malaysia. Beliau ialah antara pemuzik disegani dalam kalangan penggiat muzik tanah air.
Dilahirkan di Kuala Lumpur, Lok-U memulakan kerjayanya sebagai pemuzik di syarikat minyak dan gas Petronas dan menimba pengalaman dengan mengiringi persembahan ramai penyanyi terkenal termasuk Siti Nurhaliza, Faizal Tahir, Dayang Nurfaizah, Aishah dan ramai lagi. Beliau pernah menjadi pengarah muzik untuk pelbagai rancangan realiti seperti Mentor dan Anugerah Bintang Popular Berita Harian (ABPBH).
Merupakan lulusan dalam bidang muzik di Universiti Teknologi MARA (UiTM) di Shah Alam, Faizal menguruskan syarikat penerbitan muziknya L Que Entertainment dan pernah berkhidmat sebagai pengarah muzik di Karnival Jom Heboh dari 2009 hingga 2012 dan juri di Anugerah Industri Muzik (AIM). Lok-U merupakan antara juri profesional yang mengadili separuh akhir Muzik Muzik ke-34 pada November 2019.
Beliau berkahwin dengan Jamariah Yusof dan dikurniakan empat anak—tiga anak lelaki Adam Danial, Faris Danial, Ahmad Firhan Danial dan seorang anak perempuan Yasmin Damia. Beliau meninggal dunia pada 22 Januari 2020 pada usia 46 tahun selepas pulang dari bersenam akibat sesak nafas di kediamannya di Puncak Jalil, Seri Kembangan, Selangor. Jenazah beliau dikebumikan di Tanah Perkuburan Islam USJ 22, Subang Jaya selepas solat Asar.
Asia’s No. 1 Performer (album)

Asia’s No. 1 Performer merupakan album studio ke-14 yang dihasilkan oleh Sudirman Haji Arshad. Album ini dikeluarkan pada tahun 1989. Album ini juga merupakan album studio terakhir yang pernah dihasilkan oleh beliau. Pada tahun 2015, Universal Music Sdn. Bhd. telah mengeluarkan semula album ini dalam bentuk CD.
Menteri Pelaburan, Perdagangan dan Industri Malaysia

Menteri Pelaburan, Perdagangan dan Industri Malaysia yang terkini ialah Yang Berhormat Mulia Senator Datuk Seri Utama Tengku Zafrul Tengku Abdul Aziz.
Orang-orang berikut telah dilantik sebagai Menteri Pelaburan, atau mana-mana gelaran terdahulu:
Parti Politik: Perikatan BN GPS PH WARISAN (Bersekutu dengan PH) PN
Orang-orang berikut telah dilantik sebagai Menteri Perindustrian, atau mana-mana gelaran terdahulu:
Parti Politik: Perikatan BN PAS BERSATU GBS GPS BEBAS PH WARISAN (Bersekutu dengan PH) HINDRAF (Bersekutu dengan PH)
Menteri Luar Negeri Malaysia

Menteri Luar Negeri yang terkini ialah Dato' Seri Mohamad Hasan sejak 12 Disember 2023. Beliau dilantik oleh Perdana Menteri ke-10 Dato Seri Anwar Ibrahim.
Individu berikut telah dilantik memegang portfolio luar negeri, atau mana-mana tajuk terdahulu:
Menteri Perdagangan Dalam Negeri dan Kos Sara Hidup Malaysia

Menteri Perdagangan Dalam Negeri Dan Kos Sara Hidup yang terkini ialah Datuk Armizan Mohd Ali yang memegang jawatan pada 12 Disember 2023.
Orang-orang berikut telah dilantik sebagai Menteri Perdagangan, atau mana-mana gelaran terdahulu:
Parti Politik: Perikatan BN GPS PH WARISAN (Bersekutu dengan PH) PN
Orang-orang berikut telah dilantik sebagai Menteri Hal Ehwal Pengguna, atau mana-mana gelaran terdahulu:
Parti Politik: Perikatan BN GPS PH WARISAN (Bersekutu dengan PH) PN
Canggai

Canggai (Jawi: ‏چڠݢاي‎‎) atau tanggai (Jawi: ‏تڠݢاي‎‎) adalah hiasan terpasang merias kuku jari si pemakai agar nampak memanjang.
Canggai atau tanggai antara alatan utama pesembah seni tari tanggai yang khusus di Palembang, Sumatera Selatan. Tanggai ini pada awalnya diperbuat daripada emas murni, tetapi perak dan logam lain disepuh emas lebih banyak digunakan kemudian. Biasanya 8 batang canggai dipasangkan pada dua-dua belah tangan penari mengecualikan ibu jari, namun tanggai yang terdapat di daerah Komering Ulu lebih lengkap berjumlah sepuluh termasuk ibu jari ini.
Ia juga alatan utama penari menora (Bahasa Thai: เล็บ lép) di Thailand dan Utara Semenanjung Melayu bertujuan menyerupai watak sang Kinnara yang diceritakan dalam kisah Manohara tumpuan utama persembahan. Canggai ini ditukang dari loyang atau perak berhias manik warna-warni dan diikat dengan rotan.
Orang Melayu Johor

Orang Melayu Johor adalah salah satu suku Bangsa Johor merupakan antara sub-suku etnik Melayu yang merupakan penduduk di negeri Johor dan juga kawasan-kawasan sempadan seperti selatan Pahang (Daerah Rompin), Daerah Tampin di Negeri Sembilan serta Daerah Jasin di Melaka malah sebilangan besar komuniti penghijrah serta keturunan mereka yang lahir atau membesar di Metropolitan Lembah Klang iaitu di Wilayah Persekutuan Kuala Lumpur, Wilayah Persekutuan Putrajaya serta bandar-bandar besar utama di negeri Selangor. Majoriti penduduk negeri Johor dari kalangan orang Melayu Johor terdiri daripada kalangan dari suku Jawa, Banjar dan Bugis.
Orang Melayu Johor umumnya terdiri daripada Melayu Jati Johor dan juga Melayu Dagang yang sebahagiannya berasal dari keturunan Jawa dan Bugis dari Jawa Tengah, Jawa Timur dan juga Sulawesi Selatan, Indonesia, tetapi sebilangan daripada mereka juga berketurunan suku Banjar dari Kalimantan Selatan serta Kalimantan Tengah, Indonesia. Penghijrahan mereka secara beramai-ramai berlaku ketika pemerintahan Sultan Johor Moden pertama, Sultan Abu Bakar ketika pembukaan besar-besaran ladang gambir. Selain itu, terdapat juga penghijrah keturunan Melayu Terengganu yang tertumpu di pantai timur Johor terutamanya di daerah Mersing dan di Kota Tinggi.
Semasa pemerintahan Sultan Johor Moden pertama, Sultan Abu Bakar, pembukaan banyak ladang-ladang gambir di Johor menyebabkan kepada keperluan untuk mendapatkan tenaga kerja. Baginda telah membuka pintu kepada para penduduk asal Indonesia untuk bekerja dan menetap di Johor. Kebanyakan daripada mereka berasal dari suku Jawa dan Bugis.
Pada hari ini, kebanyakkan etnik Melayu Johor menggelar diri mereka sebagai Bangsa Johor.
Bahasa Melayu Johor boleh dibahagikan kepada beberapa sub-dialek Bahasa Melayu (piawai), Bahasa Jawa dan Bahasa Bugis
Sebahagian besar adat serta budaya masyarakat Melayu Johor mempunyai persamaan dengan Melayu Semenanjung Malaysia. Perbezaan utama ialah dialek mereka yang agak berbeza dengan Bahasa Melayu standard. Antara Kebudayaan Melayu Johor ialah:
Bahasa Inggeris Kuno

Bahasa Inggeris Kuno (Inggeris-Saxon atau Englisc) merupakan bentuk awal bahasa Inggeris yang digunakan di negara England dan tenggara Scotland antara pertengahan abad ke-5 sampai abad ke-12. Ia termasuk dalam rumpun bahasa Germanik Barat dan sangat dekat dengan Frisia Kuno dan Saxon Kuno dan juga mendapat pengaruh yang sangat kuat dari Norse Kuno, sebahagian dari kumpulan bahasa Germanik Utara.
Bahasa Inggeris Kuno amat berbeza dari bahasa Inggeris moden; memiliki banyak kata Germanik, dan tatabahasanya lebih dekat kepada bahasa Jerman dan Latin. Secara bertahap bahasa Inggeris Kuno berubah ke bahasa Inggeris Pertengahan setelah bangsa Norman menyerang dan menghentikannya diajarkan di sekolah-sekolah selama 300 tahun.
Wikipedia Bahasa Inggeris

Wikipedia Bahasa Inggeris (Bahasa Inggeris: English Wikipedia) merupakan edisi bahasa Inggeris ensiklopedia Wikipedia. Diasaskan pada 15 Januari 2001 dan mendekati 2 juta buah rencana pada September 2007, Wikipedia Bahasa Inggeris merupakan edisi Wikipedia yang pertama dan kekal sebagai yang terbesar, dengan lebih daripada empat kali ganda Wikipedia yang kedua terbesar, iaitu Wikipedia Bahasa Jerman. Pada tahun 2007, kira-kira satu perempat daripada rencana-rencana di semua Wikipedia adalah kepunyaan edisi Bahasa Inggeris.
Wikipedia Bahasa Inggeris merupakan edisi Wikipedia yang pertama dimulakan dan kekal sebagai yang terbesar. Wikipedia Bahasa Inggeris merintis banyak konvensyen, polisi, dan ciri-ciri yang diambil oleh edisi Wikipedia yang lain, dan juga mengambil ciri-ciri daripada Wikipedia Bahasa Jerman, serta edisi-edisi lain yang lebih kecil. Ini termasuk "rencana terpilih", polisi pandangan berkecuali, templat navigasi, membahagikan rencana tunas kepada subkategori, mekanisme penyelesaian pertikaian seperti pengantaraan dan pengadilan,, dan kerjasama mingguan.
Banyak penyerta paling aktif Yayasan Wikimedia, dan pengembang perisian MediaWiki yang menguasai Wikipedia, juga merupakan pengguna Wikipedia Bahasa Inggeris.
Antara kontroversi di Wikipedia Bahasa Inggeris ialah perbahasan tentang apa jenis Bahasa Inggeris yang patut digunakan, dengan kebanyakan penggunanya merupakan penutur sama ada Bahasa Inggeris Amerika atau Bahasa Inggeris British. Terdapat juga isu yang mirip di Wikipedia Bahasa Cina, dengan penyelesaian yang berbeza.
Wikipedia Bahasa Inggeris mencapai 4,000,000 buah akaun pengguna berdaftar pada 1 April 2007, Bilangan penyunting aktif (sama ada berdaftar atau tanpa nama) di Wikipedia adalah selalu jauh lebih sikit daripada bilangan ini.
Sebagai edisi Wikipedia yang terbesar, dan disebabkan oleh Bahasa Inggeris sebagai satu bahasa yang digunakan secara meluas, Wikipedia Bahasa Inggeris ini mendapatkan banyak pengguna dan penyunting yang bukan penutur bahasa utama. Mereka mencari maklumat di Wikipedia Bahasa Inggeris daripada memilih Wikipedia bahasa utama mereka hanya kerana Wikipedia Bahasa Inggeris mengandungi lebih maklumat.
Wikipedia Bahasa Inggeris Mudah

(Bahasa Inggeris: Simplified English Wikipedia) dimulakan sebagai balasan keperluan pelajar Bahasa Inggeris (pelajar EAL) dan para guru Bahasa Inggeris. Projek ini mula terdapat sumbangan utama selepas 150,000+ buah rencana di Wikipedia Bahasa Inggeris asal. Rencana di dalamnya adalah sepatutnya lebih ringkas, dan boleh digunakan demi tujuan pembacaan bebas dalam bilik kelas, kegiatan komputer, dan sebagainya.
Wikipedia Bahasa Inggeris Mudah menggunakan lebih sedikit perkataan dan tatabahasa yang lebih ringkas daripada Wikipedia Bahasa Inggeris yang asal. Wikipedia Bahasa Inggeris Mudah ini menumpukan pada pembaca yang berbeza daripada kebanyakan pembaca Wikipedia dengan keperluan yang berbeza, misalnya, mereka yang bukan penutur ibunda bahasa Inggeris, para pelajar, kanak-kanak, para penterjemah, dan mereka yang mengalami kesukaran pembelajaran atau mereka yang mengalami kesukaran membaca.
Lazimnya, rencana Wikipedia Bahasa Inggeris Mudah merupakan ringkasan kebanyakan poin penting dalam rencana yang sedia ada.
Memartabatkan Bahasa Malaysia dan Memperkukuh Bahasa Inggeris

Memartabatkan Bahasa Malaysia dan Memperkukuh Bahasa Inggeris (MBMMBI) ialah sebuah dasar kerajaan Malaysia dalam mengembalikan bahasa Melayu sebagai bahasa kebangsaan dan meningkatkan lagi penguasaan bahasa Inggeris di kalangan para pelajarnya.
Ella (Malaysian singer)

Nor Zila binti Aminuddin (Jawi: نور زيلا بنت أمين الدين ; IPA: Malay pronunciation: [ˈnʊrˈzila ˈbinti ˈaminudɪn]; born July 31, 1966), known by her stage name Ella, is a Malaysian musician, singer, actress, model, and entrepreneur. She began her career in 1983 at the age of 19 with a local band called Moonracker. She left the band after two years and continued her career by singing at local nightclubs. During that time, a local band called The Boys approached Ella, and they later became Ella & The Boys.
She attended Tengku Ampuan Rahimah High School in the Klang Valley. She started her career as a singer at local nightclubs and lounges. While singing in one of those clubs, Ella was approached by a band called The Boys, which she later merged with to create Ella & The Boys. On June 10, 2012, Ella and her protégé, Puteri Caroline Kamel, won TV3's Mentor Season 6 talent search. On July 7, 2012, Ella married Azhar Ghazali, a pilot 15 years her junior.